ai4bharat/Pralekha huggingface dataset:
ரெயில்வே அமைச்சகம்
இந்திய உணவுப்பாதுகாப்பு மற்றும் தர ஆணையத்தின் மூலம் 5 நட்சத்திர அந்தஸ்துடன் ‘சரியான நிலையத்தில் உண்ணவும்’ என்ற விருது வாரணாசி கண்டோன்மெண்ட் ரயில் நிலையத்திற்கு அளிக்கப்பட்டுள்ளது
பயணிகளுக்கு உயர்தரமான ஊட்டச்சத்துமிக்க உணவை வழங்குவதன் மூலம் இந்திய உணவுப்பாதுகாப்பு மற்றும் தர ஆணையத்தின் மூலம் 5 நட்சத்திர அந்தஸ்துடன் ‘சரியான நிலையத்தில் உண்ணவும்’ என்ற விருது வாரணாசி கண்டோன்மெண்ட் ரயில் நிலையத்திற்கு அளிக்கப்பட்டுள்ளது. பாதுகாப்பான சுத்தமான உணவை பயணிகளுக்கு அளிப்பதை உறுதி செய்யும் ரயில் நிலையத்திற்கு 5 நட்சத்திர அந்தஸ்து அளிக்கப்படுகிறது.
நட்சத்திர சான்றிதழ் பெற்றுள்ள மற்ற ரயில் நிலையங்கள் : ஆனந்த் விஹார் ரயில் நிலையம் ; சத்ரபதி சிவாஜி முனையம்  ; மும்பை மத்திய ரயில் நிலையம் , வதோதரா ரயில் நிலையம், சண்டிகர் ரயில் நிலையம் மற்றும் போபால் ரயில் நிலையம்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1888888
குடியரசுத் தலைவர் செயலகம்
கான்பூரில் சவுத்ரி ஹர்மோகன் சிங் யாதவ் நூற்றாண்டு விழா கொண்டாட்டத்தில் குடியரசுத் தலைவர் பங்கேற்பு
கான்பூரில் இன்று நடைபெற்ற சவுத்ரி ஹர்மோகன் சிங் யாதவ் பிறந்த நாள் நூற்றாண்டு விழா கொண்டாட்டத்தில், குடியரசுத் தலைவர் திரு ராம்நாத் கோவிந்த் கலந்து கொண்டு உரையாற்றினார்.
நிகழ்ச்சியில் பேசிய குடியரசுத் தலைவர், சவுத்ரி ஹர்மோகன் சிங் யாதவின் வாழ்க்கை, வருங்கால சந்ததியினருக்கு முன்மாதிரியாக திகழ்கிறது என்றார். எளிமைக்கு மிகச்சிறந்த உதாரணமாக திகழ்ந்த அவர், பொது சேவைக்கும் ஊக்கமளிக்கக்கூடியவர். ஒடுக்கப்பட்ட மக்கள் மற்றும் விவசாயிகளின் வாழ்க்கையில் மகிழ்ச்சியை ஏற்படுத்த அரும்பாடுபட்டவர் அவர் என்றும் குடியரசுத் தலைவர் புகழாரம் சூட்டினார். கிராம சபை முதல் மாநிலங்களவை வரை வேளாண்மை தொடர்பான அவரது கருத்துக்கள் உன்னிப்பாக கேட்கப்பட்டதாகவும் அவர் குறிப்பிட்டார்.
ஹர்மோகன் சிங்கின் வீடு அனைவருக்கும் எப்போதும் திறந்தே இருந்ததாக குறிப்பிட்ட குடியரசுத் தலைவர், 1984 ஆம் ஆண்டு வன்முறை கும்பலிடம் இருந்து ஏராளமான மக்களின் உயிரை காப்பாற்றியதன் மூலம், சமூக நல்லிணக்கத்திற்கு மிகச்சிறந்த உதாரணத்தை உருவாக்கியவர் என்றும் தெரிவித்தார். 1991 ஆம் ஆண்டு அவரது வீரதீர மற்றும் அச்சமற்ற சேவைக்காக சௌரிய சக்ரா விருது வழங்கி கவுரவிக்கப்பட்டார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1774540
சிறப்பு சேவைகள் மற்றும் கட்டுரைகள்
திரைப்படங்கள் நாட்டின் ஆன்மாவாக திகழ்கின்றன. நம் திரையுலக நட்சத்திரங்கள் நடிக்கும் கதாபாத்திரங்களுடன் நாம் நெருக்கமாக தொடர்பு கொண்டுள்ளோம்
உலக அளவில் திரைப்படத் துறையில் வேகமாக வளர்ந்து வரும் நாடுகளில் இந்தியாவும் ஒன்று
இந்தியா ஆண்டுதோறும் அதிக எண்ணிக்கையிலான திரைப்படங்களைத் தயாரித்து வருகிறது. அவ்வாறு தயாரிக்கப்படும் திரைப்படங்கள் உலகம் முழுவதும் சென்றடைகின்றன
இந்திய தொழில் கூட்டமைப்பின், தென் மண்டல பிரிவால் ஏற்பாடு செய்யப்பட்டுள்ள தக்ஷின் - தென்னிந்திய ஊடகம் மற்றும் பொழுதுபோக்கு உச்சிமாநாட்டில் மத்திய தகவல் ஒலிபரப்புத்துறை இணையமைச்சர் எல் முருகன் முதன்மை விருந்தினராக கலந்து கொண்டார்.
இந்நிகழ்ச்சியில் உரையாற்றிய அவர். திரைப்படங்கள் நாட்டின் ஆன்மாவாக திகழ்வதாகவும், நம் திரையுலக நட்சத்திரங்கள் நடிக்கும் கதா பாத்திரங்களுடன் நாம் நெருக்கமாக தொடர்பு கொண்டுள்ளதாகவும் கூறினார். உலக அளவில் திரைப்படத் துறையில் வேகமாக வளர்ந்து வரும் நாடுகளில் இந்தியாவும் ஒன்று என்று தெரிவித்தார்.
இந்தியா ஆண்டுதோறும் அதிக எண்ணிக்கையிலான திரைப்படங்களைத் தயாரித்து வருகிறது என்று கூறிய அமைச்சர், அவ்வாறு தயாரிக்கப்படும் திரைப்படங்கள் உலகம் முழுவதும் சென்றடைகின்றன என்று கூறினார். அதற்கு உதாரணமாக சமீபத்தில் வெளியான RRR திரைப்படத்தை கூறலாம் என அமைச்சர் சுட்டிக்காட்டினார்.
நமது நாட்டுத் திரைப்படங்கள் மட்டுமல்லாமல், ஜங்கிள் புக் போன்ற ஹாலிவுட் திரைப்படங்களும் தயாரிப்பிற்குப் பிந்தைய பணிகளுக்காக இந்தியாவிற்கு வந்துள்ளன என்று மத்திய இணையமைச்சர் கூறினார்.
பல்வேறு வடிவங்களிலும் பொழுதுபோக்கு அம்சங்களின் தாக்கம் உள்ளது என்று கூறிய அமைச்சர், வெள்ளித் திரை, மல்டிபிளக்ஸ்கள், தொலைக்காட்சி , நவீன செல்போன்கள், டிடிஎச், OTT.போன்ற பல்வேறு தளங்கள் பார்வையாளர்கள் தெரிவு செய்யும் வகையிலும், ஆக்கப்பூர்வமான தொழில்முனைவோருக்கு விருப்பமானவற்றை தேர்ந்தெடுக்கவும் உதவுகிறது என்றார். அனிமேஷன், கேமிங், VFX மற்றும் OTT ஆகியவை புதிய வாய்ப்புகளை வழங்குவதாக அவர் தெரிவித்தார்.
நாட்டின் 75-வது விடுதலைப் பெருவிழாவின் ஒரு பகுதியாக, திரைப்படத் துறையில் சிறந்து விளங்கும் 75 புதிய திறமையாளர்களுக்கு மத்திய அரசு விருது வழங்கியுள்ளது என்று அவர் கூறினார்.
இந்தியத் திரைப்படத் துறையை எளிதாக்குவதற்கு மத்திய அரசு பல்வேறு முன்னெடுப்புகளை மேற்கொண்டு வருவதாகவும், அத்தகைய முயற்சிகளில் திரைப்பட வசதிகளுக்கான அலுவலகத்தில் ஒற்றைச் சாளர அனுமதி அமைப்பு முறையும் ஒன்று என்றும் அவர் தெரிவித்தார்.
இவை தவிர, இந்திய தயாரிப்பாளர்களுடன் இணைந்து திரைப்படத்தை தயாரிப்பதற்காக 15 நாடுகளுடன் புரிந்துணர்வு ஒப்பந்தங்கள் கையெழுத்தாகியுள்ளதாகவும் அவர் கூறினார்.
அண்மையில் காலமான ஜாம்பவான்களான எஸ்.பி. பாலசுப்ரமணியம், லதா மங்கேஸ்கர் மற்றும் திலீப் குமார் ஆகியோரையும் அமைச்சர் எல் முருகன் அப்போது நினைவு கூர்ந்தார்.
பிரதமர் அலுவலகம்
அசோச்சேம் நிறுவன வாரம் 2020-இல் பிரதமர் சிறப்புரையாற்ற இருக்கிறார்
அசோச்சேம் நிறுவன வாரம் 2020-இல் டிசம்பர் 19 அன்று காலை 10.30 மணிக்கு காணொலி மூளம் பிரதமர் திரு. நரேந்திர மோடி சிறப்புரையாற்ற இருக்கிறார். ‘இந்த நூற்றாண்டின் அசோச்சேம் நிறுவனம்’ விருதை டாட்டா குழுமத்தின் சார்பாக பெறவிருக்கும் திரு ரத்தன் டாட்டாவுக்கு இந்நிகழ்ச்சியின் போது பிரதமர் அதை வழங்குவார்.
அசோச்சேமைப் பற்றி இந்தியாவின் அனைத்துப் பகுதிகளையும் பிரதிநிதித்துவப்படுத்தும் வர்த்தக சங்கங்களால் 1920-ஆம் ஆண்டு அசோச்சேம் தொடங்கப்பட்டது. 400 சங்கங்கள் மற்றும் வர்த்தக அமைப்புகளை தன்னகத்தே கொண்ட அசோச்சேம், நாடு முழுவதுமுள்ள 4.5 இலட்சம் உறுப்பினரகளுக்கு தனது சேவைகளை வழங்குகிறது. இந்தியத் தொழில் துறையின் அறிவுசார் ஊற்றாக அசோச்சேம் விளங்குகிறது.
சுகாதாரம் மற்றும் குடும்ப நலத்துறை அமைச்சகம்
மருந்து பொருட்களை அணுகுவது பற்றிய 2-வது உலக மாநாடு; பேணுவதற்கான வளர்ச்சி இலக்குகள் 2030” ஜெ பி நட்டா தொடங்கி வைத்தார்
தேசியம் மற்றும் உலக அளவில் அனைத்து பொது சுகாதார இலக்குகளை சாதிப்பதில் இந்தியா ஆழமான உறுதிப்பாட்டை கொண்டிருப்பதாக மத்திய சுகாதாரத்துறை அமைச்சர் ஜெ பி நட்டா கூறியுள்ளார். மருந்து பொருட்களை அணுகுவது; பேணுவதற்கான வளர்ச்சி இலக்குகள் 2030 பற்றிய 2-வது உலக மாநாட்டை தொடங்கி வைத்து உரையாற்றிய அமைச்சர், அனைத்து குடிமக்களுக்கும் முடிந்த அளவிற்கு உயர்தர சுகாதார வசதிகளை வழங்குவதற்கு நாம் பணியாற்றிக் கொண்டிருக்கிறோம் என்றார். பேணத்தக்க வளர்ச்சி இலக்குகளை சாதிக்கத் தேவையான அனைவருக்குமான சுகாதாரத் திட்டத்தை அடைவதில் இந்தியா உறுதிப்பாட்டோடு இருப்பதாக அவர் கூறினார்.
இந்நிகழ்ச்சியில் தென்கிழக்கு ஆசிய கட்டுப்பாட்டு கட்டமைப்பின் தகவல் பரிமாற்ற களத்தின் வாயிலைத் தொடங்கி வைத்து அமைச்சர் அறிக்கையையும் வெளியிட்டார்.
இந்த வாயில் தென்கிழக்காசிய நாடுகளில் கட்டுப்பாடு மற்றும் சுகாதார ஒருங்கிணைப்பை முன்னெடுத்துச் செல்லும்.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
----
(Visitor Counter : 135
பிரதமர் அலுவலகம்
தாதா சாகேப் பால்கே வாழ்நாள் சாதனையாளர் விருது பெறும் வஹீதா ரஹ்மானுக்கு பிரதமர் வாழ்த்து
தாதா சாகேப் பால்கே வாழ்நாள் சாதனையாளர் விருது பெறும் வஹீதா ரஹ்மானுக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
மத்திய தகவல் ஒலிபரப்புத் துறை அமைச்சர் திரு அனுராக் சிங் தாக்கூர் வெளியிட்டுள்ள எக்ஸ் சமூக வலைதளப்பதிவைப் பகிர்ந்து பிரதமர் வெளியிட்டுள்ள பதிவில் கூறியிருப்பதாவது:
"வஹீதா ரஹ்மான் அவர்களுக்கு தாதா சாகேப் பால்கே வாழ்நாள் சாதனையாளர் விருது வழங்கப்படுவது மகிழ்ச்சி அளிக்கிறது. இந்திய சினிமாவில் அவரது பயணம் அழியாத முத்திரையைப் பதித்துள்ளது. திறமை, அர்ப்பணிப்பு மற்றும் கருணையின் கலங்கரை விளக்கமாக இருக்கும் அவர், நமது சினிமா பாரம்பரியத்தின் மிகச் சிறந்த நபர் ஆவார். அவருக்கு வாழ்த்துகள்.”
இவ்வாறு பிரதமர் தெரிவித்துள்ளார்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஆளுகை தொடர்பான அனைத்து அம்சங்களுக்குமான மிகப்பெரிய வள மையமாக இந்திய பொது நிர்வாக நிறுவனம் வளர வேண்டும்: மத்திய அமைச்சர் டாக்டர் ஜிதேந்திர சிங்
இந்திய பொது நிர்வாக நிறுவனத்தின்  செயற்குழு கூட்டத்திற்கு இன்று தலைமை வகித்த மத்திய அறிவியல் மற்றும் தொழில்நுட்பம் இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங், ஆளுகை மற்றும் நிர்வாகம் தொடர்பான அனைத்து அம்சங்களுக்குமான மிகப்பெரிய வள மையமாக இந்திய பொது நிர்வாக நிறுவனத்தை மேம்படுத்த வேண்டும் என்றும், இதன் மூலம் முன்னணி நிறுவனமாக அது திகழும் என்றும் கூறினார்.
பிரதமர் நரேந்திர மோடியால் நிர்ணயிக்கப்பட்ட இலக்குகளை அடைய அடுத்த 25 ஆண்டுகளுக்கான எதிர்கால லட்சியத்தை இந்த நிறுவனம் கொண்டிருக்க வேண்டும் என்றும், இதை அடைய ஒத்த துறைகள்/அமைப்புகள்/நிறுவனங்கள் ஒருங்கிணைந்து செயல்படுவதற்கான ஒருங்கிணைந்த அணுகுமுறையை நிறுவனம் வகுக்க வேண்டும் என்றும் அவர் கூறினார். அனைத்தையும் உள்ளடக்கிய மற்றும் திறந்த நிலையில் இருப்பது ஐஐபிஏ-க்கு உரிய பெருமையை அடைய உதவும் என்று அவர் கூறினார்.
கொவிட்-19 பெருந்தொற்றின் போது 66 ஆன்லைன் படிப்புகள், 46 இணைய கருத்தரங்குகள் மற்றும் 60 ஆராய்ச்சி ஆய்வுகள் ஆகியவற்றை உள்ளடக்கிய ஐஐபிஏ ஆற்றிய பணியை பாராட்டிய அமைச்சர், சிறப்பான திறனைக் கொண்டுள்ள ஐஐபிஏ, சிறந்த நிபுணர்கள் மற்றும் பரந்த அளவிலான நடவடிக்கைகள் மூலம் தொடர்ந்து செயல்பட வேண்டும் என்றார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1758656
நிதி அமைச்சகம்
அவசரகால கடன் உத்தரவாதத் திட்டத்தின் கீழ் 31.01.2023 நிலவரப்படி தமிழ்நாட்டில் ரூ.26,659 கோடி கடன் உத்தரவாதம் அளிக்கப்பட்டு 8,73,362 கடன்பெறுவோர் பயனடைந்துள்ளனர்
நாடு முழுவதும் ரூ.3.61 லட்சம் கோடிக்கு உத்தரவாதங்கள் அளிக்கப்பட்டு, 1.19 கோடி கடன்பெறுவோர் பயனடைந்துள்ளனர்
கொவிட்-19 பெருந்தொற்றால் பாதிக்கப்பட்ட வர்த்தகத்தை மீண்டும் தொடங்கவும் தங்களின் கடன் நிலைமைகளை சமாளிக்கவும், தகுதியுள்ள குறு, சிறு மற்றும் நடுத்தர தொழில் நிறுவனங்களுக்கு  ஆதரவு அளிக்க தற்சார்பு இந்தியா திட்டத்தின் ஒரு பகுதியாக, 2020 மே மாதத்தில் அவசரகாலக் கடன் உத்தரவாதத் திட்டம்  தொடங்கப்பட்டது. தேசிய கடன் உத்தரவாத அறக்கட்டளை நிறுவனத்திடமிருந்து பெறப்பட்ட தகவலின்படி, அவசரகால கடன் உத்தரவாதத் திட்டத்தின் கீழ் 31.01.2023 நிலவரப்படி ரூ.3.61 லட்சம் கோடிக்கு உத்தரவாதங்கள் அளிக்கப்பட்டு, 1.19 கோடி கடன்பெறுவோர் பயனடைந்துள்ளனர்.
இந்தத் தகவலை நிதித்துறை இணையமைச்சர் டாக்டர் கிசன் ராவ் கரத் மக்களவையில் நேற்று  எழுத்து மூலம் அளித்த பதிலில் தெரிவித்தார். இசிஎல்ஜிஎஸ் குறித்த பாரத ஸ்டேட் வங்கியின் 23.01.2023 தேதியிட்ட ஆய்வு அறிக்கையின்படி, சுமார் 14.6 லட்சம் எம்எஸ்எம்இ கணக்குகளில் குறு மற்றும் சிறு நிறுவனங்கள் பிரிவில் உள்ள 98.3 சதவீத கணக்குகள் பாதுகாக்கப்பட்டுள்ளன. இசிஎல்ஜிஎஸ் தொடங்கப்பட்டதிலிருந்து எம்எஸ்எம்இ கடன் கணக்குகள் ரூ.2.2 லட்சம் கோடி அளவுக்கு அதிகரித்து இருப்பதாக அமைச்சர் மேலும் தெரிவித்தார். இதன் காரணமாக 12 சதவீத எம்எஸ்எம்இ நிறுவனங்களின் கடன் வாராக்கடன்களாக மாறுவதிலிருந்து பாதுகாக்கப்பட்டுள்ளது என்றும் அவர் கூறினார்.
மாநிலங்கள் வாரியாக வழங்கப்பட்ட கடன் உத்தரவாதத் தொகையின் அளவு மற்றும் பயனடைந்த கடன் பெற்றோர் எண்ணிக்கைப்பற்றி அமைச்சர் விவரித்தார். இதன்படி, 31.01.2023 நிலவரப்படி தமிழ்நாட்டில் ரூ.26,659 கோடி கடன் உத்தரவாதம் அளிக்கப்பட்டு 8,73,362 கடன்பெறுவோர் பயனடைந்துள்ளனர். புதுச்சேரியில் 439.18 கோடி கடன் உத்தரவாதம் அளிக்கப்பட்டு 22,317 கடன்பெறுவோர் பயனடைந்துள்ளனர்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1906553
பிரதமர் அலுவலகம்
சாகிப்சாதா ஸோராவர் சிங், சாகிப்சாதா பத்தே சிங் தியாகத்தைக் குறிக்கும் வகையில் டிசம்பர் 26-ம் தேதியை வீர் பால் தினமாக பிரதமர் அறிவித்தார்
ஶ்ரீ குரு கோவிந்த் சிங் அவர்களின் பர்காஷ் புரப் புனிதமான தினத்தையொட்டி, பிரதமர் திரு நரேந்திர மோடி, சாகிப்சாதா ஸோராவர் சிங், சாகிப்சாதா பத்தே சிங் தியாகத்தைக் குறிக்கும் வகையில் டிசம்பர் 26-ம் தேதியை வீர் பால் தினமாக அறிவித்தார்.
தொடர் டுவிட்டர் பதிவுகளில் பிரதமர் கூறியிருப்பதாவது;
‘’ இன்று, ஶ்ரீ குரு கோவிந்த் சிங் அவர்களின் பர்காஷ் புரப் புனித நாளையொட்டி, இந்த ஆண்டின் தொடக்கத்தில் டிசம்பர் 26-ம் தேதி வீர் பால் தினமாக அறிவித்து பகிர்ந்து கொள்வதில் பெருமையடைகிறேன். இது சாகிப்சாதாக்களின் துணிச்சலுக்கும், நீதிக்கான அவர்களது தாகத்துக்கும் பொருத்தமான மரியாதையாகும்.
சாகிப்சாதா ஸோராவர் சிங், சாகிப்சாதா பத்தே சிங் ஆகியோர் ஒரு சுவரில் உயிருடன் அடைக்கப்பட்டு உயிர்த்தியாகம் புரிந்த அதே நாள் வீர் பால் தினமாக அனுசரிக்கப்படும். தர்மா என்னும் புனிதமான கொள்கைக்காக, அதிலிருந்து வழுவாமல், இந்த இருவரும் இறப்பை தேர்வு செய்தனர்.
மாதா குஜ்ரி, ஶ்ரீ குரு கோவிந்த்ஜி மற்றும் 4 சாகிப்சாதாக்களின் தீரமும்,லட்சியங்களும் லட்சக்கணக்கான மக்களுக்கு வலிமையை அளிக்கிறது. ஒரு போதும், அநீதிக்கு அவர்கள் தலைவணங்கியதில்லை. அனைவரையும் அரவணைத்து செல்லும் நல்லிணக்கம் கொண்டதாக உலகத்தை அவர்கள் கண்டனர். அவர்களைப் பற்றி அதிகம் பேர் தெரிந்து கொள்ள வேண்டிய அவசியம் மிக்க தருணம் இது’’
சிறுபான்மையினர் நலன் அமைச்சகம்
மாநில சிறுபான்மையின ஆணையங்கள்
தமிழ்நாடு, ஆந்திரா, தெலங்கானா, கர்நாடகா, தில்லி, மகாராஷ்டிரா, பீகார், அசாம், சத்தீஷ்கர், உத்தரப்பிரதேசம், மேற்கு வங்கம் உள்ளிட்ட 18 மாநிலங்கள் மற்றும் யூனியன் பிரதேசங்களில் சிறுபான்மையின ஆணையங்கள் தற்போது செயல்பட்டு வருகின்றன.
இந்த மாநிலங்கள் மற்றும் யூனியன் பிரதேசங்களில், மத்திய சிறுபான்மையின அமைச்சகத்தின் சார்பில் பிரதமரின் ஜன் விகாஸ் திட்டம் மூலம் உள்கட்டமைப்பு வசதிகளை உருவாக்கி சமூக பொருளாதார வளர்ச்சிக்கான பணிகள் மேற்கொள்ளப்படும்.
இந்தப் பணிகளை அந்தந்த மாநில மற்றும் யூனியன் பிரதேசங்களில் சிறுபான்மையின நலத்துறை கண்காணிப்பதற்கான ஏற்பாடுகள் செய்யப்பட்டுள்ளன.
மக்களவையில் எழுப்பப்பட்ட கேள்விக்கு மத்திய சிறுபான்மையின விவகாரங்கள் துறை அமைச்சர் திருமதி ஸ்மிருதி ஸூபின் இரானி இன்று எழுத்துப்பூர்வமாக அளித்த பதிலில் இதனை தெரிவித்தார்.
எரிசக்தி அமைச்சகம்
நாகாலாந்து ஆக்ஸிஜன் ஆலைக்கு தடையற்ற மின்சாரம் வழங்க டிரான்ஸ்பார்மர் அமைத்தது பவர்கிரிட் நிறுவனம்
கொரோனா தொற்று சமயத்தில் நம்பகமான மின்விநியோகத்தை உறுதி செய்ய, மத்திய மின்துறை அமைச்சகத்தின் கீழ் செயல்படும் பவர் கிரிட் கார்ப்பரேஷன் ஆப் இந்தியா நிறுவனம், 24 மணி நேரமும் பணியாற்றி வருகிறது.
மின்தடை ஏற்படும் சம்பவங்களை குறைக்கவும், நாகாலாந்தின் ஒரே ஆக்ஸிஜன் ஆலைக்கு தடையற்ற மின்விநியோகத்தை உறுதி செய்யவும், திமாபூரில் உள்ள மருத்துவமனையின் துணை மின்நிலையத்தில் 10 மெகாவோல்ட் ஆம்பியர் டிரான்ஸ்பார்மர் அமைத்து தரும்படி பவர்கிரிட் நிறுவனத்திடம் நாகாலாந்து அரசு கேட்டுக் கொண்டது.
இதையடுத்து, அங்கு 2 நாட்களுக்குள் டிரான்ஸ்பார்மரை வெற்றிகரமாக அமைத்து கொடுக்கும் பணியை கடந்த 22ம் தேதி பவர்கிரட் நிறுவனம் முடித்தது. இதன் மூலம் நாகாலாந்தின் ஆக்ஸிஜன் ஆலை, மற்றும் அருகில் உள்ள பகுதிகளுக்கு தடையற்ற மின்விநியோகம் ஏற்ட வழிவகுக்கும்.
நாகாலாந்தில் உள்ள பிஎம்ஏ ஆக்ஸிஜன் ஆலைக்கு முன்பு 5 மெகாவோல்ட் ஆம்பியர் டிரான்ஸ்பார்மர் மூலம் மின் விநியோகம் செய்யப்பட்டது. தற்போது புதிய டிரான்ஸ்பார்மர் மூலம் திமாப்பூர் மருத்துவமனையின் துணை மின் நிலையத்திலிருந்து 11 கே.வி ரோங்மீ சாதனம் மூலம் தடையற்ற மின்சாரம் விநியோகிக்கப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1721232
குடியரசுத் தலைவர் செயலகம்
2014, 2015 மற்றும் 2016-ஆம் ஆண்டுகளுக்கான கலாச்சார நல்லிணக்க தாகூர் விருதுகள், இந்திய குடியரசுத் தலைவர் வழங்கினார்
குடியரசுத் தலைவர் திரு ராம்நாத் கோவிந்த், 2014, 2015 மற்றும் 2016 ஆம் ஆண்டுகளுக்கான கலாச்சார நல்லிணக்க தாகூர் விருதுகளை சயாநவுட் என்ற பங்களாதேஷ் கலாச்சார அமைப்பைச் சேர்ந்த திரு ராஜ்குமார் சிங்காஜித் சிங் மற்றும் சிற்பக்கலைஞர் திரு. ராம்வஞ்சி சுதார் ஆகியோருக்கு புதுதில்லியில் இன்று நடைபெற்ற விழாவில் வழங்கினார்.
நிகழ்ச்சியில் பேசிய குடியரசுத்தலைவர், இந்த விருது, இந்திய கலாச்சார பாரம்பரியம் மற்றும் நமது நாகரீக களஞ்சியமான – இலக்கியம் அல்லது இசை, கலை, அல்லது நாடகம், சிற்பக்கலை அல்லது கைவினைக்கலை, வடிவமைப்பு அல்லது மின்னணுக்கலை, ஆகிய ஏதாவது ஒன்றின் வெளிப்பாடு என்றார். நமது நாட்டின் ஒவ்வொரு பகுதியும், பிரத்யேக கலாச்சார அடையாளத்தைக் கொண்டுள்ளது. ஆனால் உண்மையில் கலாச்சாரம், யாரையும் பிரிப்பதில்லை - இந்தியாவில் அனைவரையும், அனைத்துத் தரப்பினரையும் கலாச்சாரம் ஒற்றுமைப்படுத்தி நல்லிணக்கத்தை உருவாக்குவதை குடியரசுத்தலைவர் சுட்டிக்காட்டினார்.
விருது பெற்றவர்களின் பங்களிப்பை எடுத்துரைத்த குடியரசுத் தலைவர், மணிப்புரி நடனக்கலையை நமக்கு அறிமுகப்படுத்தியவர் திரு ராஜ்குமார் சிங்காஜித் சிங் என்று பாராட்டினார்.
திரு. ராம்வஞ்சி சுதார் ஒரு சிற்பக்கலைஞர் மற்றும் அறிஞர் என்று புகழாரம் சூட்டிய குடியரசுத்தலைவர், அண்மையில் ஒற்றுமை சிலையை வடிவமைத்ததிலிருந்து அவர் பிரபலமாகியிருப்பதாகத் தெரிவித்தார்.
இவ்விழாவில் பிரதமர் திரு நரேந்திர மோடி மத்திய கலாச்சாரத்துறை இணை அமைச்சர்  டாக்டர் மகேஷ் சர்மா உள்ளிட்டோர் கலந்து கொண்டனர்
----
(Visitor Counter : 165
ஆயுஷ்
'முழுமையான ஆரோக்கியம் மற்றும் நல்வாழ்வு'-க்கான புதிய பரிந்துரைகளை ஆயுஷ் அமைச்சகம் வெளியிட்டுள்ளது
கொவிட்-19 பெருந்தொற்று அச்சுறுத்தல் உலகம் முழுவதும் தொடர்ந்து வருவதால், ‘முழுமையான ஆரோக்கியம்’ என்ற கருத்தை முன்வைக்கும் விரிவான ஆவணம் ஒன்றை ஆயுஷ் அமைச்சகம் வெளியிட்டுள்ளது.
‘முழுமையான ஆரோக்கியம் மற்றும் நல்வாழ்வு’ குறித்த பொதுமக்களுக்கான பரிந்துரைகள், கொவிட்-19 தடுப்பு நடவடிக்கைகள் மற்றும் பராமரிப்பில் கவனம் செலுத்துகின்றன என்று அமைச்சகம் அறிக்கை ஒன்றில் தெரிவித்துள்ளது.
முழுமையான ஆரோக்கியத்திற்கான கருத்தை இந்த ஆவணம் முன்வைக்கிறது. வாழ்க்கை மற்றும் ஆரோக்கியத்தின் பல்வேறு பரிமாணங்களைக் குறிப்பிடுவதன் மூலம் தனிநபர்களின் சுய-கவனிப்பை இது வலியுறுத்துகிறது.
"முழுமையான ஆரோக்கியம் மற்றும் நல்வாழ்வு" குறித்த இந்தப் பரிந்துரைகள், கொவிட்-19 மற்றும் நீண்டகால கொவிட்-19-ஐ கருத்தில் கொண்டு ஆரோக்கியமான வாழ்க்கை முறையின் அவசியத்தை வலியுறுத்தும் வகையில் உருவாக்கப்பட்டுள்ளன.
பொதுவான தடுப்பு நடவடிக்கைகள், முறையான நோய் எதிர்ப்பு சக்தியை மேம்படுத்துவதற்கான முறைகள், உள்ளூர் மியூகோசல் நோய் எதிர்ப்பு சக்தியை மேம்படுத்துவதற்கான வழிகள் மற்றும் ஆவிபிடித்தல்  போன்ற தடுப்பு முறைகள் அமைச்சகத்தால் பரிந்துரைக்கப்பட்டுள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1781769
சுற்றுச்சூழல் மற்றும் வனத்துறை அமைச்சகம்
மனிதர்களுக்கும் வனவிலங்குகளுக்கும் இடையே நல்லிணக்கத்தை மேம்படுத்துவது குறித்த 14 வழிகாட்டுதல்களை திரு பூபேந்திர யாதவ் வெளியிட்டார்
மனிதர்களுக்கும் வனவிலங்குகளுக்கும் இடையிலான மோதலுக்கு தீர்வுகாணும் வகையில் 14 வழிகாட்டுதல்களை மத்திய சுற்றுச்சூழல், வனம் மற்றும் பருவநிலை மாற்றத்துறை அமைச்சர் திரு பூபேந்திர யாதவ் இன்று வெளியிட்டார். இந்த மோதல்களை செயல்திறன்மிக்க வகையில் குறைப்பதை இது நோக்கமாக கொண்டுள்ளது. வழிகாட்டு நெறிமுறைகள் அறிவுறுத்தல்களாக உள்ள நிலையில் மனிதர்களுக்கும் விலங்குகளுக்கும் இடையே நல்லிணக்கத்தை உருவாக்கவும் வகை செய்கிறது. இந்தியா –ஜெர்மன் கூட்டுமுயற்சியில் இந்த வழிகாட்டுதல்கள் உருவாக்கப்பட்டுள்ளன.
வனவிலங்கு பாதுகாப்புக்கு முக்கியத்துவம் அளிக்கப்பட்டு, மனிதர்களுக்கும், யானைகள், சிறுத்தைகள். பாம்புகள், முதலைகள், காட்டுப்பன்றிகள், கரடிகள், மான்கள் போன்ற விலங்குகளுக்கும் இடையிலான மோதலை குறைப்பதே இதன் நோக்கமாகும்.
2018 ஆகஸ்ட் மாதம் முதல் 2022 பிப்ரவரி மாதம் வரை சுமார் 105 நிகழ்ச்சிகள் இது தொடர்பாக நடத்தப்பட்டு அதில் 1600க்கும் மேற்பட்டோர் கலந்து கொண்டுள்ளனர்.
SM/PKV/MA/KRS
குடியரசுத் தலைவர் செயலகம்
ராணுவ மருத்துவமனையில் கண்புரை அறுவை சிகிச்சை செய்து கொண்டார் குடியரசுத் தலைவர்
குடியரசுத் தலைவர் திரு ராம் நாத் கோவிந்த், புது தில்லியில் உள்ள ராணுவ மருத்துவமனையில் இன்று காலை தனது இரண்டாவது கண்ணுக்கு புரை அறுவை சிகிச்சை செய்து கொண்டார். இது வெற்றிகரமாக முடிந்ததையடுத்து, அவர் டிஸ்சார்ஜ் செய்யப்பட்டார். இதே ராணுவ மருத்துவமனையில் அவரது முதல் கண்ணுக்கு கடந்த ஆகஸ்ட் 19ம் தேதி, புரை அறுவை சிகிச்சை வெற்றிகரமாக செய்யப்பட்டது.
(Visitor Counter : 168
சுகாதாரம் மற்றும் குடும்ப நலத்துறை அமைச்சகம்
ஸ்புட்நிக்-வி தடுப்பூசியை அவசரகால சூழ்நிலையில் கட்டுப்பாடுகளுடன் பயன்படுத்த தேசிய ஒழுங்குமுறை அமைப்பாளர் அனுமதி
கொவிட்-19க்கு எதிரான போராட்டத்தை தீவிரமாக, முழுமையான அணுகுமுறையுடன் கட்டுப்பாடு, கண்காணிப்பு, பரிசோதனை, கொவிட் தடுப்பு நடவடிக்கை மற்றும் தடுப்பூசி போடுதல் ஆகியவற்றில் கவனம் செலுத்தி மத்திய அரசு மேற்கொண்டு வருகிறது. நாடு முழுவதும் தடுப்பூசி போடும் நடவடிக்கை 2021 ஜனவரி 16ம் தேதி தொடங்கியது. அவசரகால பயன்பாட்டுக்காக இரண்டு தடுப்பூசிகளுக்கு தேசிய ஒழுங்குமுறையாளரான இந்திய மருந்துகள் தலைமை கட்டுப்பாட்டு அதிகாரியால்  அனுமதிக்கப்பட்டுள்ளது.
இவைகள் இந்திய சீரம் மையம் தயாரிக்கும் ‘‘கோவிஷீல்டு’’ மற்றும் பாரத் பயோடெக் சர்வதேச நிறுவனம் தயாரிக்கும் ‘‘கோவாக்சின்’’. நாட்டில் பல தடுப்பூசிகள் பரிசோதனை அளவில் உள்ளன.
டாக்டர். ரெட்டி லெபாரட்டரீஸ் நிறுவனம்  ரஷ்யாவின் கமாலேயா மையம் தயாரித்த ‘ஸ்புட்நிக்-வி’ என அழைக்கப்படும் கேம்-கோவிட்-வேக் ஒருங்கிணைந்த வெக்டர் தடுப்பூசியை, அவசரகால பயன்பாட்டுக்காக இறக்குமதி செய்து விற்க அனுமதி கோரி விண்ணப்பித்திருந்தது. தி கேம்-கோவிட்-வேக் ஒருங்கிணைந்த வெக்டர் தடுப்பூசியை  மாஸ்கோவில் உள்ள ரஷ்ய கூட்டமைப்பின் சுகாதார அமைச்சகத்தின் தொற்று நோயியல் மற்றும் நுண்ணுயிரியலுக்கான தேசிய ஆராய்ச்சி மையம் உருவாக்கியுள்ளது. இந்த ஊசியை உலகம் முழுவதும் 30 நாடுகள் அனுமதித்துள்ளன.
ஸ்புட்நிக்-வி தடுப்பூசியை இந்தியாவில் இறக்குமதி செய்து விற்க , டிஆர்எல் நிறுவனம் ரஷ்ய தேசிய ஆராய்ச்சி மையத்துடன் கூட்டு சேர்ந்துள்ளது. ரஷ்ய தடுப்பூசியின் பாதுகாப்பு மற்றும் திறன் குறித்த 3ம் கட்ட பரிசோதனை முடிவுகள் லான்செட் என்ற இதழில் வெளியாகியுள்ளன.
இந்த மருந்தின் 2வது மற்றும் 3வது கட்ட மருத்துவ பரிசோதனைகளை இந்தியாவில் மேற்கொள்ள டிஆர்எல் நிறுவனத்துக்கு அனுமதி வழங்கப்பட்டது. இதன் இடைக்கால அறிக்கையை டிஆர்எல் நிறுவனம் தாக்கல் செய்துள்ளது. இந்த மருத்துவ பரிசோதனையின் தரவுகளை மத்திய மருந்துகள் தர கட்டுப்பாட்டு அமைப்பு , நிபுணர் குழுவுடன் இணைந்து தொடர்ந்து மதிப்பீடு செய்து வருகிறது. இந்த நிபுணர் குழுவில் நுரையீரல், நோய் எதிர்ப்பு, நுண்ணுயிரியல், மருந்தியல், குழந்தை மருத்துவம், உள் மருத்துவம் உட்பட பல துறை நிபுணர்கள் உள்ளனர்.
இந்த நிபுணர் குழு, ஸ்புட்நிக்-வி தடுப்பூசியின் பாதுகாப்பு, திறன் உள்ளிட்ட பல விஷயங்கள் குளித்த வெளிநாட்டு ஆய்வுகளை விரிவாக ஆராய்ந்தது. ரஷ்யாவில் இந்த தடுப்பூசியை அனுமதித்ததற்கான நிலவரங்கள்/கட்டுப்பாடுகளையும் நிபுணர் குழு ஆய்வு செய்தது. டிஆர்எல் நிறுவனம் தாக்கல் செய்த அறிக்கையும், ரஷ்யாவின் 3ம் கட்ட பரிசோதனை ஆய்வுகளும் ஒப்பிடும்படியாக இருந்தது என நிபுணர் குழு தெரிவித்துள்ளது.
விரிவான ஆய்வுக்குப்பின், அவசர சூழ்நிலையில் கட்டுப்பாடுகளுடன் கூடிய பயன்பாட்டுக்கு ஸ்புட்நிக்-வி தடுப்பூசிக்கு அனுமதி வழங்க நிபுணர் குழு பரிந்துரைத்துள்ளது.
18 அல்லது அதற்கு மேற்பட்ட வயதுடைய தனி நபர்களுக்கு கொவிட்-19 தொற்றை தடுக்க, இந்த தடுப்பூசியை பயன்படுத்தலாம். இந்த தடுப்பூசியை 0.5 மி.லி அளவில் 21 நாட்கள் இடைவெளியில் 2 டோஸ்களாக போட வேண்டும். முதல் நாளில் 1வது கூறு தடுப்பூசியை போட வேண்டும். 21ம் நாளில் 2வது கூறு தடுப்பூசியை போட வேண்டும். இந்த தடுப்பூசிகளை -18 டிகிரி செல்சியஸ் வெப்பநிலையில் வைத்திருக்க வேண்டும். இந்த தடுப்பூசிகளின் முதல் கூறு மற்றும் 2ம் கூறு ஆகியவற்றை மாற்றி போட முடியாது. தீவிர பரிசீலனைக்குப்பின், நிபுணர் குழுவின் பரிந்துரைகள் இந்திய மருந்துகள் தலைமை கட்டுப்பாட்டாளரால் ஏற்றுக் கொள்ளப்பட்டுள்ளது. இந்தியாவில் ஸ்புட்நிக்-வி தடுப்பூசியை டிஆர்எல் நிறுவனம் இறக்குமதி செய்யும்.
ரெயில்வே அமைச்சகம்
76 டேங்கர்களில் 1125 மெட்ரிக் டன் திரவ மருத்துவப் பிராணவாயுவை 20 ஆக்சிஜன் எக்ஸ்பிரஸ் ரயில்களில் கொண்டு சேர்த்துள்ளது இந்திய ரயில்வே
பல்வேறு தடைகளை தாண்டி புதிய தீர்வுகளை கண்டறிந்து நாடு முழுவதும் பல்வேறு பகுதிகளுக்கு திரவ மருத்துவ பிராணவாயுவை இந்திய ரயில்வே கொண்டு சேர்த்து வருகிறது.
இதுவரை 76 டேங்கர்களில் 1125 மெட்ரிக் டன் திரவ மருத்துவப் பிராணவாயு கொண்டு சேர்க்கப்பட்டுள்ளது. 20 ஆக்சிஜன் எக்ஸ்பிரஸ் ரயில்கள் ஏற்கனவே பயணத்தை நிறைவு செய்துள்ள நிலையில், 27 டேங்கர்களில் சுமார் 422 மெட்ரிக் டன் திரவ மருத்துவப் பிராணவாயுவுடன் கூடுதலாக 7 ஆக்சிஜன் எக்ஸ்பிரஸ் ரயில்கள் தற்போது பயணித்துக் கொண்டிருக்கின்றன.
கோரிக்கையை முன்வைத்துள்ள மாநிலங்களுக்குக் குறுகிய காலத்தில் இயன்ற அளவு அதிக திரவ மருத்துவப் பிராணவாயுவைக் கொண்டு சேர்ப்பதில் இந்திய ரயில்வே உறுதி பூண்டுள்ளது.
துர்காபூரிலிருந்து 120 மெட்ரிக் டன் திரவ மருத்துவப் பிராணவாயுவுடன் தில்லிக்கு பயணம் மேற்கொண்டுள்ள மூன்றாவது ஆக்சிஜன் எக்ஸ்பிரஸ் ரயில், மே 4-ஆம் தேதி அங்கு சென்றடையும் என்று எதிர்பார்க்கப்படுகிறது.
அங்குலிலிருந்து இரண்டாவது ஆக்சிஜன் எக்ஸ்பிரஸ் ரயில் மூலம் 60.23 மெட்ரிக் டன் திரவ மருத்துவப் பிராணவாயு தெலங்கானாவிற்குக் கிடைக்கும்.
சுமார் 72 மெட்ரிக் டன் மருத்துவப் பிராணவாயுவுடன் நான்கு மற்றும் ஐந்தாவது ஆக்சிஜன் எக்ஸ்பிரஸ் ரயில்கள், ஒரிசா மாநிலத்தின் அங்குல், ரூர்கேலாவிலிருந்து ஹரியானாவிற்குக் புறப்படும்.
422.08 மெட்ரிக் டன் திரவ மருத்துவப் பிராணவாயுவுடன் கூடுதலாக 7 ஆக்சிஜன் எக்ஸ்பிரஸ் ரயில்கள், மத்தியப் பிரதேசம், உத்தரப் பிரதேசம், தெலங்கானா, தில்லி மற்றும் ஹரியானாவிற்கு பயணித்துக் கொண்டிருக்கின்றன.
இதுவரை சுமார் 1125 மெட்ரிக் டன் திரவ மருத்துவப் பிராணவாயுவை மகாராஷ்டிரா , உத்தரப் பிரதேசம் , மத்தியப் பிரதேசம் , தில்லி , ஹரியானா , தெலங்கானா  ஆகிய மாநிலங்களுக்கு இந்திய ரயில்வே அனுப்பியுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1715644
------
(Visitor Counter : 171